
	Република Србија

ГРАД ВРАЊЕ

Број: 08-40-70-2011/12

Датум: 11.06.2012.

В Р А Њ Е



На основу Уговора бр. 08-40-70/2011/12, закљученог дана 16.05.2012.године између Града Врања и ПБИЛД програма за одржање мира и инклузивни локални развој за имплементацију пројекта „Ново занимање-нова шанса: преквалификацијом и доквалификацијом до посла“-наставак и иновација пројекта, град Врање и ПБИЛД програм за одржање мира и инклузивни локални развој објављују

ЈАВНИ ПОЗИВ

за пријављивање корисника пројекта преквалификације и доквалификације 

„Ново занимање-нова шанса: преквалификацијом и доквалификацијом до посла “- наставак и иновација пројекта

за особе погођене миграцијама 

1. ПРЕДМЕТ ЈАВНОГ ПОЗИВА:

- Преквалификација и доквалификација особа погођених миграцијама за следећа занимања:

1. Рад на рачунару – 5 корисника 

2. Учење енглеског језика – 5 корисника

2. Кројач – 8 корисника

3. Козметичар – 2 корисника

5. Козметичар-усавршавање -2 корисника

4. Женски фризер – 2 корисника

5. Женски  фризер -усавршавање – 2 корисника

2. УСЛОВИ ЈАВНОГ ПОЗИВА:


На јавни позив могу се пријавити сва лица погођена миграцијама старости од 16 до 50 година која имају боравиште на територији града Врања.


Предност приликом пријављивања имаће осообе погођене миграцијама које:

· станују у приватном смештају;

· социјално угрожене особе;

· особе из вишечланих и вишегенарцијских породица;

· особе са болесним чланом породице или чланом породице са инвалидитетом;

· особе жртве сексуалног и породичног  насиља

· самохрани родитељи

3. ПОТРЕБНА ДОКУМЕНТА:


За пријаву потенцијалних корисника потребна су следећа документа:

· попуњен апликациони формулар (преузима се у просторијама Повереништва за избеглице и привремено расељена лица града Врања);

· фотокопија расељеничке легитимације;

· изјава о стамбеној угрожености;

· потврда о пријави боравишта на територији града Врања, најмање две године пре дана објављивања јавног позива;

· решење о инвалидности и телесном оштећењу за члана породице који је инвалидно лице;

· лекарски налаз не старији од годину дана са тешким или хроничним обољењем

· уверење о незапослености

· потврда послодавца о висини примања у месецу који претходи месецу подношења пријаве на јавни позив

· уверење да је корисник новчано-социјалне помоћи

· изјава да је самохрани родитељ, оверену у градском органу управе, да се непосредно брине о детету и да самостално обезбеђује средства за издржавање детета.

4. РОДНА РАВНОПРАВНОСТ И ЗАСТУПЉЕНОСТ НАЦИОНАЛНИХ МАЊИНА


Приликом избора корисника водиће се рачуна о равномерној родној равноправности и заступљености националних мањина.

5. ПРИЈАВЉИВАЊЕ ЗАИНТЕРЕСОВАНИХ КАНДИДАТА


Заинтерсована лица подносе апликациони формулар са потребним доказима преко Писарнице Градске управе града Врања у затвореним ковертама са назнаком „За пројекат Ново занимање-нова шанса: преквалификацијом и доквалификацијом до посла“ - наставак и  иновација пројекта.


Апликациони формулари који су непотпуни и неблаговремени и поднети од неовлашћеног лица неће бити разматрани.

6. РОК ЗА ПРИЈАВЉИВАЊЕ

Рок за подношење апликационих формулара је 8 дана од дана објављивања Јавног позива.


                                                                                                          Координатор пројекта,

                                                                                                          Зорица Перић

